G7 (haubica)

**G7** je naziv za modernu južnoafričku haubicu kalibra 105&nbsp;mm koju proizvodi kompanija Denel.

## Razvoj
Južnoafričke oružane snage (SANDF) su 1995. godine ugovorile s tvrtkom Denel-LIW razvoj i izradu oružja u kalibru 105&nbsp;mm nazvanog LEO. Cilj je bio razviti tehnologiju za serijsku izradu lakog topa s jednakim ili većim dometom, jednakim ili boljim terminalnim učinkom projektila i manjim logističkim zahtjevima od postojećih sistema u kalibru 155&nbsp;mm. Prvi rezultati ispitivanja tokom 2000. godine na ispitivalištu Alkantrpan potvrđuju da ciljevi mogu biti postignuti.

Južnoafrička kompanija LIW poznata je po artiljerijskim sistemima 155&nbsp;mm i to u vučnoj izvedenici sistema G4 i G5, te samohodnoj izvedenici sistema G6. Kupola sistema G6 u modificiranom obliku se nudi i za ugradnju na različita podvozja tenkova, a ponajprije tenka T-72, te je kao takva dobila naziv T6. U okviru Denela poznata je tvrtka Somchem koja se bavi proizvodnjom streljiva, te je baš streljivo u kalibru 155&nbsp;mm toga proizvođača poznato diljem svijeta. Koristeći ta iskustva koja se temelje na varijaciji barutne komore i konfiguracije cijevi, te smanjenog otpora projektila i kontrolirane fragmentacije, kao i povećanje dometa, točnosti i terminalnog učinka, postignuti su zadovoljavajući rezultati u razvoju streljiva 105&nbsp;mm. 
Ishod je bio sistem 105&nbsp;mm dužine cijevi 57 kalibara od čega na cijev otpada 52 kalibara, a ostatak od pet kalibara je plinska kočnica koja je osim specijalne konstrukcije iznutra ižljebljena. Uvođenjem streljiva s generatorom plina, trebaju se postići dometi od 30 kilometara s istim učinkom kakav ima i streljivo 155&nbsp;mm.

## Opis
Cijev je opremljena barutnom komorom volumena 12 litara koja završava s dva forsirna konusa. Na ustima cijevi je visokoučinkovita plinska kočnica koja predstavlja praktički perforiranu cijev s izvedenim specijalnim mlaznicama. Zatvarač je poluautomatski klizno-njihajućeg tipa s kliznim blokom. Protivtrzajući sistem se sastoji od hidraulične kočnice i pneumatskog povratnika koji omogućuju trzanje od 900&nbsp;mm.
Optičke naprave omogućuju izravnu paljbu i integrirane su u sistem za upravljanje paljbom, sličan onom kakav je ugrađen na britanske topove 105&nbsp;mm firme BAE. Elektrohidraulični sistem za pokretanje cijevi po smjeru i elevaciji omogućuje i prebacivanje na ručno ili automatsko upravljanje. Cijev može zauzimati elevaciju u rasponu od -5 o do + 75 o, a po smjeru od 40 o lijevo i desno. Donji podvoz je koncipiran s dva razdvojiva kraka, a proizveden je od visoko izdržljivog čelika. Kuka za vuču je prilagodiva za kamione konfiguracije 4 x 4 ili zračni transport helikopterom.
Domet klasičnim streljivom je 24 kilometra, a s generatorom plina (koje je još u razvoju), zamišljen do 30 kilometara. Disperzija do 75 % dometa nije veća od 0,3 % dometa, a defleksija 0,5 tisućitih. Oružje ostvaruje maksimalnu brzinu paljbe šest metaka u minuti. Prefragmentirani projektil specijalno proizveden za LEO ima ubojno područje 2000 četvornih metara, što je dvostruko više od ekvivalentnog projektila 155&nbsp;mm M107 koji ima ubojitost manju od 1000 metara četvornih. To je čak više od streljiva 155&nbsp;mm povećanog dometa koji je punjen heksotolom (RDX/TNT), a čije je ubojno područje 1900 četvornih metara. U razvoju su i ostale vrste streljiva kao što su kasetni, dimni i osvjetljavajući projektili. Iz topa je ispaljivano i protivoklopno streljivo 105&nbsp;mm APFSDS s početnom brzinom od 1300&nbsp;m/s, dok je u razvoju streljivo s povećanom brzinom od 1600&nbsp;m/s. Firma Somchem proizvodi modularno barutno punjenje po uzoru na streljivo 155&nbsp;mm. Takvo barutno punjenje omogućuje početne brzine projektila 950&nbsp;m/s do 1050&nbsp;m/s, dok tvrtka Fuchs proizvodi različite vrste upaljača za tu namjenu.

## Izvori
Kategorija:Haubice